EkBass/fiwiki-20250220-pages-articles huggingface dataset:
Oi niitä aikoja

Oi niitä aikoja on alkuaan venäläinen iskelmä. Sen on säveltänyt Boris Fomin ja sanoittanut Konstantin Podrevski. Iskelmän venäjänkielinen nimi on "Dorogoi dlinnoju" (). Englanniksi iskelmän sanoitti ja sovitti Gene Raskin ja sen levytti vuonna 1968 nuori aloitteleva laulajatar Mary Hopkin nimellä "Those were the days". Suomenkieliset sanat iskelmään teki Reino Bäckman. Lähinnä Neuvostoliiton aikaisista tekijänoikeussyistä laulu ilmoitetaan englanninkielisissä lähteissä yleensä tuntemattoman tekijän tekemäksi venäläiseksi kansanlauluksi. Kappaleesta tuli suuri menestys ja se nousi Suomen levymyyntilistan ykköspaikalle loppuvuodesta 1968.Nyman 2009. s. 173. == Kappaleen suomenkieliset levytykset == *Päivi Paunu – 26. syyskuuta 1968 *Kauko Käyhkö – 10. joulukuuta 1969 *Viktor Klimenko – 1969 *Marketta Alenius – 1974 *Marion Rung – 1978 *Matti Salminen – 1978 *Juliska Koka – 1983 *Marina ja Marino – 1987 *Taljanka – 1991 *Leningrad Cowboys albumilla We Cum From Brooklyn — 1992 *Leningrad Cowboys ja Puna-armeijan kuoro (live) — 1993 ==Lähteet== * ===Viitteet=== Luokka:Vuoden 1968 kappaleet Luokka:Suomalaiset käännöskappaleet Luokka:Venäläiset musiikkikappaleet
Suursaaren taistelu

Suursaaren taistelu voi tarkoittaa seuraavia Suursaaressa tai sen läheisyydessä käytyjä taisteluita: * Suursaaren taistelu (1705), Suuressa Pohjan sodassa Suursaaren edustalla käyty meritaistelu Ruotsin ja Venäjän välillä * Suursaaren taistelu (1713), Suuressa Pohjan sodassa Suursaaren edustalla käyty meritaistelu Ruotsin ja Venäjän välillä * Suursaaren taistelu (1788), Kustaa III:n sodassa Suursaaren edustalla käyty meritaistelu Ruotsin ja Venäjän välillä * Suursaaren taistelu (tammikuu 1942), tammikuussa 1942 neuvostoliittolaiset valtasivat edellisen vuoden puolella jättämänsä saaren * Suursaaren valtaus, maaliskuussa 1942 suomalaiset valtasivat saaren takaisin jatkosodan loppuajaksi * Operaatio Tanne Ost, saksalaisten epäonnistunut maihinnousu saareen Suomen ja Neuvostoliiton aselevon jälkeen Lapin sodan alussa.
Trine Hattestad

Elsa Katrine ”Trine” Hattestad (o.s. Solberg, s. 18. huhtikuuta 1966 Lørenskog, Norja) on norjalainen keihäänheittäjä. Juniorina Hattestad teki kansainvälisen debyyttinsä nuorten EM-kisoissa vuonna 1981 sijoittuen viidenneksi. Seuraavana vuonna hän osallistui jo aikuisten EM-kisoihin ja vuonna 1983 hän voitti hopeaa nuorten EM-kisoissa, mutta lopullinen läpimurto maailman huipulle tapahtui 1990-luvun alkupuolella. 1993 Stuttgartin MM- kilpailuissa hän voitti kultaa, samoin kuin 1994 EM-kilpailuissa. 1996 Atlantan olympialaisissa hän sai pronssia, ja 1997 Ateenan MM-kilpailuissa voitti uransa toisen maailmanmestaruuden. 1999 Sevillan MM-kilpailuissa hän sai pronssia, ja 2000 Sydneyn olympialaisista tuli olympialaisten kultamitali. Uransa aikana Hattestad teki kolme maailmanennätystä. Nuorempana hän oli lupaava käsipalloilija ja pelasi Norjan toiseksi korkeimmalla sarjatasolla. Hattestad oli naimisissa Anders Hattestadin kanssa, mutta he erosivat 2017 Hattestadilla on avioliitosta kaksi lasta: Joachim (1990) ja Robin (1995). == Lähteet == * ===Viitteet=== Luokka:Norjalaiset keihäänheittäjät Luokka:Norjalaiset olympiavoittajat Luokka:Vuonna 1966 syntyneet Luokka:Elävät henkilöt
Trine Rein

Trine Rein (s. 1970 Los Angeles, Yhdysvallat) on norjalais-yhdysvaltalainen pop-laulaja. ==Albumit== * 1993 Finders Keepers * 1996 Beneath My Skin * 1998 To Find the Truth * 2004 The Very Best of Trine Rein ==Aiheesta muualla== * Viralliset kotisivut Luokka:Norjalaiset poplaulajat Luokka:Yhdysvaltalaiset poplaulajat Luokka:Vuonna 1970 syntyneet Luokka:Elävät henkilöt
Charlotte Perrelli

Anna Jenny Charlotte Perrelli (o.s. Nilsson) (s. 7. lokakuuta 1974 Hovmantorp, Ruotsi) on ruotsalainen laulaja ja televisionäyttelijä. Nilsson voitti vuoden 1999 Eurovision laulukilpailun kappaleella Take Me to Your Heaven. Vuonna 2008 hän pääsi jälleen Melodifestivaleniin, jossa valittiin Ruotsin edustaja vuoden 2008 Eurovision laulukilpailuun. Hänet äänestettiin edustamaan Ruotsia 224 pisteellä kappaleella Hero. Perelli pääsi laulukilpailun finaaliin tuomariäänillä ja sijoittui 18:nneksi 47 pisteellä. Perrelli oli yksi kisan ennakkosuosikeista, joten huonoa menestystä ihmeteltiin paljon. Charlotte Perrelli osallistui vielä Melodifestivaleniin vuonna 2012 kappaleella The Girl sekä vuonna 2017 kappaleella Mitt liv, muttei selvinnyt edes Melodifestivalenin finaaliin. Perrelli osallistui Melodifestivaleniin 2021 kappaleella "Still young", pääsi finaaliin ja sijoittui finaalissa kahdeksanneksi. ==Yksityiselämä== Charlotte Perrelli erosi vuonna 2009 miehestään, jonka kanssa hänellä on kaksi lasta Alessio ja Angelo. Nykyään Charlotte tapailee Anders Jensen nimistä miestä ja heilläkin on yhteinen poika nimeltä Adrian Romeo Perrelli-Jensen, joka syntyi vuonna 2013. == Diskografia == === Albumit === *1999 - Charlotte *2001 - Miss Jealousy *2004 - Gone Too Long *2006 - I din röst *2008 - Hero *2008 - Rimfrostjul *2012 - The Girl *2013 - Min barndoms jul *2017 - Mitt liv ==Lähteet== == Aiheesta muualla == Luokka:Ruotsalaiset laulajat Luokka:Euroviisuvoittajat Luokka:Ruotsin euroviisuedustajat Luokka:Vuoden 2008 euroviisuedustajat Luokka:Vuonna 1974 syntyneet Luokka:Elävät henkilöt Luokka:Vuoden 1999 euroviisuedustajat
Matleena Kuusniemi

Matleena Kuusniemi (s. 24. syyskuuta 1973 Pusula) on suomalainen näyttelijä. Kuus­niemi on näytellyt niin teatterissa, elo­kuvissa kuin televisiossakin. Hän tuli suurelle yleisölle tutuksi näytellessään Nooraa televisio­sarjassa Sydänten akatemia (1998), mutta varsinaisen läpi­murtonsa hän teki Aku Louhi­miehen elo­kuvassa Levottomat (2000). == Ura == Kuus­niemi pääsi opiskelemaan Teatteri­korkea­kouluun näyttelijän­työtä 1990-luvulla kuudennella yrityksellä. Hän valmistui vuonna 2002 teatteri­taiteen maisteriksi. Kuus­niemi on palkittu Parhaan naissivuosan Jussilla elokuvista Paha maa ja Tumman veden päällä sekä Kultaisella Venlalla roolistaan draama­sarjassa Koukussa. == Yksityiselämä == Kuus­niemellä on kaksi lasta. Hän asuu avo­liitossa diplomi-insinöörinä työskentelevän Antti Mansikka­mäen kanssa. == Filmografia == Elokuvat Elokuvat Elokuvat Vuosi Nimi Rooli 2000 Levottomat Ilona 2003 Raid Naomi Jaatinen 2004 Onnellisten laiva Eve 2004 Juoksu­haudantie Sirkku 2005 Paha maa Hannele Arhamo 2005 Hokkasen näköinen nainen Selina 2006 Valkoinen kaupunki taksi­asiakas 2006 Riisuttu mies Tuula Pitkänen 2008 Tummien perhosten koti Maire Johansson 2008 Kolmistaan Janita 2009 Pihalla Sikke 2011 Hella W Vappu Tuomioja 2011 Elo­kuu Sari 2012 Vuo­saari Sara 2013 Tumman veden päällä äiti 2014 Kesäkaverit Linda 2018 Viulisti Karin Nordström 2018 Tyhjiö 2018 Swingers Inka 2021 Vuosisadan häät Lisa Vehman-Kauppi 2023 Skimbagirls Kata Lyhytelokuvat Lyhytelokuvat Lyhytelokuvat 1996 Rata­penkan ruusu Aurora 1996 Perkeleen Darwin 1998 Taivaallinen illallinen Tiina 2009 Viikko ennen vappua Marjo 2013 Fatima Millan äiti Televisio Televisio Televisio Vuosi Sarja Rooli 1998 Sydänten akatemia Noora Airisto 2001 Kultakuume.com Hanna 2001–2002 Kotikatu Suvi­tuuli Hokkanen-Remes 2002 Yhteinen huone 2003 Irtiottoja Tiia 2003 Täysin työkykyinen Susanna Laakkonen 2006 Akkaa päälle Lotte 2007 Kaikki kunnossa Tea Tuomi 2008 Harvoin tarjolla Piia Hyyryläinen 2010 Vastaparit Kaisa 2011 Virta Kirsi Peltola 2014 Brändärit Krisse 2015–2019 Koukussa Krista 2016–2019 Sorjonen Pauliina Sorjonen 2019– Modernit miehet Taina 2019 Melkein totta toimittaja 2019 Maanantai Camilla 2021– Maria Kallio Kirsti Groten­felt 2021 DikDek – Painajainen majatalossa Silja Svan 2023 Kotka 10 Anna-Mari ”Ansku” Haukio ;Ääninäyttelijänä == Lähteet == Luokka:Suomalaiset elokuvanäyttelijät Luokka:Suomalaiset teatterinäyttelijät Luokka:Suomalaiset ääninäyttelijät Luokka:Jussi-palkinnon saajat Luokka:Vuonna 1973 syntyneet Luokka:Elävät henkilöt
Crisis Management Initiative

CMI – Martti Ahtisaari Peace Foundation sr, vuosina 2000–2021 Crisis Management Initiative ry (CMI), on suomalainen voittoa tavoittelematon konfliktinratkaisujärjestö, joka ehkäisee ja ratkaisee väkivaltaisia konflikteja. CMI toimii sekä suoraan konfliktin osapuolten välillä että muita toimijoita kuten Afrikan unionia tai YK:ta tukien. CMI:n perusti rauhannobelisti, presidentti Martti Ahtisaari presidenttikautensa jälkeen vuonna 2000. Hän halusi paneutua konfliktien syihin. Toukokuusta 2021 lähtien CMI on ollut organisaatiomuodoltaan säätiö. Säätiön toimintaa johtaa kahdeksanhenkinen hallitus, jonka puheenjohtajana on Marko Ahtisaari. Säätiön päivittäisestä johtamisesta, tavoitteen toteutumisesta ja strategian toimeenpanosta vastaa CMI:n hallituksen nimeämä toiminnanjohtaja. Toukokuusta 2021 lähtien tässä tehtävässä on ollut suurlähettiläs Janne Taalas. Pitkään CMI:n toiminnanjohtajana oli Tuija Talvitie. Vuonna 2020 järjestön liikevaihto oli 9,5 miljoonaa euroa. CMI saa rahoitusta sekä julkisista että yksityisistä varoista. Päärahoittajia olivat tuolloin Suomen valtio (47 %), Euroopan unioni (17 %) ja Ruotsin valtio (14 %). Lisäksi rahoitusta saatiin useilta muilta valtioilta, yksityisiltä säätiöiltä ja muilta tahoilta. CMI on toimintavuosiensa aikana kasvanut yhdeksi maailman johtavista kriisien ratkaisua hakemista järjestöistä, jolla on 80 ihmisen henkilöstö. CMI:n hankkeita on muun muassa Lähi-idässä ja Pohjois-Afrikassa (esimerkiksi Jemenissä, Irakissa ja Etelä-Sudanissa), Saharan eteläpuolisessa Afrikassa ja entisten neuvostotasavaltojen alueella ja niiden lähistöllä Euraasiassa (esim. Ukrainassa ja Etelä-Kaukasiassa). Järjestö pyrkii varmistamaan muun muassa naisten osallistumisen konfliktinratkaisussa ja rauhanprosesseissa. CMI etsii yhdessä konfliktien osapuolten kanssa ratkaisuja maailman kriiseihin epävirallisten neuvottelujen ja vuoropuhelun avulla. Vaikka jotkin konfliktinratkaisut nousevat julkisuuteen, osa CMI:n onnistuneistakin tehtävistä pidetään julkisuudelta piilossa. == Puheenjohtajat == * Martti Ahtisaari 2000–2017 * Alexander Stubb 2018–2024 * Marko Ahtisaari 2024– == Lähteet == * CMI – Martti Ahtisaari Peace Foundation === Viitteet === Luokka:Suomalaiset rauhanjärjestöt Luokka:Martti Ahtisaari Luokka:Suomalaiset säätiöt
Tom DeLonge

Thomas Matthew DeLonge (s. 13. joulukuuta 1975 Powayssa, Kaliforniassa) on yhdysvaltalainen muusikko. DeLonge on soittanut kitaraa ja laulanut eri yhtyeissä uransa aikana. Näistä yhtyeistä kuuluisin on vuonna 1992 perustettu Blink-182, jonka hän perusti yhtyeen basistin Mark Hoppusin kanssa. Vuoden 2005 helmikuussa Blink-182 ilmoitti menevänsä määrittelemättömän pituiselle tauolle. Tauko kesti neljä vuotta, 8. helmikuuta 2009 yhtye ilmoitti palaavansa yhteen ja tekevänsä levyn. DeLonge on laulanut ja soittanut myös Angels And Airwavesissa (AVA), vuodesta 2005, ja Box Car Racerissa, 2002–2003. DeLongella on vaimo, Jennifer, tytär, Ava sekä poika, Rocket. DeLonge on myös ohjannut musiikkivideoita, toiminut musiikkituottajana sekä säveltänyt mm. suuren osan Blink-182 -yhtyeen tuotannosta. Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1975 syntyneet Luokka:Elävät henkilöt
Mark Hoppus

Markus Allan Hoppus (s. 15. maaliskuuta 1972 Ridgecrest, Kalifornia) on yhdysvaltalainen muusikko ja Blink-182:n laulaja ja basisti. Hän myös laulaa, kirjoittaa ja tuottaa musiikkia. Hän perusti Blink-182:n Tom DeLongen kanssa vuonna 1992. Blink-182 hajosi vuonna 2005. Vuoden 2009 helmikuussa yhtye ilmoitti palaavansa yhteen. Blink-182:n jälkeen Hoppus perusti +44-nimisen yhtyeen Blink-182:n rumpalin, Travis Barkerin kanssa. == Yksityiselämä == Hoppus avioitui Skye Everlyn kanssa 2. joulukuuta 2000. Heillä on vuonna 2002 syntynyt poika, Jack Hoppus. Vuonna 2008 Hoppus kampanjoi samaa sukupuolta olevien avioliitot kieltänyttä Proposition 8 -ehdotusta vastaan. Hoppus on kertonut äitinsä suvun olevan amerikansuomalainen. Hänen bassoaan koristaa Suomen lippu.http://www.cosmopolitan.fi/artikkeli/lifestyle/tiesitko_etta_nailla_hollywood_tahdilla_on_suomalaistausta == Diskografia == * Flyswatter (Blink-182) (demo) (1992) * Demo #2 (Blink-182) (demo) (1993) * Buddha (Blink-182) (demo) (1993) * Cheshire Cat (Blink-182) (1994) * They Came to Conquer… Uranus (Blink-182) (EP) (1995) * Dude Ranch (Blink-182) (1997) * Enema of the State (Blink-182) (1999) * The Mark, Tom, and Travis Show (The Enema Strikes Back!) (Blink-182) (2000) * Take Off Your Pants and Jacket (Blink-182) (2001) * Blink-182 (Blink-182) (2003) * Greatest Hits (Blink-182) (2005) * When Your Heart Stops Beating (+44) (2006) * Neighborhoods (Blink-182) (2011) ==Lähteet== == Aiheesta muualla == Luokka:Yhdysvaltalaiset basistit Luokka:Amerikansuomalaiset henkilöt Luokka:Vuonna 1972 syntyneet Luokka:Elävät henkilöt
Travis Barker

Travis Landon Barker (s. 14. marraskuuta 1975 Fontana, Kalifornia) on yhdysvaltalainen rumpali. Hänen yhtyeitään ovat olleet muun muassa Blink-182, The Transplants, +44 ja Box Car Racer. Hän liittyi Blink 182:een vuonna 1997, jolloin entinen rumpali Scott Raynor erotettiin alkoholiongelmien takia. Barker soitti Blink-182:n kiertueella jalka murtuneena. Blink-182:n hajottua Barker soitti Plus-44:in kiertueella vain vasemmalla kädellä, koska hänen oikea ranteensa oli murtunut. Barker perusti vaateliikkeen Famous Stars And Straps 1999 ja levy-yhtiön nimeltä LaSalle Records 2004. Barker ja muusikkokollega Adam Goldstein (DJ AM) loukkaantuivat 19. syyskuuta 2008 Etelä-Carolinassa sattuneessa lento-onnettomuudessa. Kuolonuhreja oli neljä. Lento oli matkalla Etelä-Carolinasta Kaliforniaan. Barkerilla on kaksi lasta Shanna Moaklerin kanssa. Barkerin poika Landon Asher Barker on syntynyt vuonna 2003, ja tytär Alabama Luella Barker vuonna 2005. Barker meni naimisiin Kourtney Kardashianin kanssa vuonna 2022. == Diskografia == ===Albumit === *Give the Drummer Some ===Mixtapet=== * Let the Drummer Get Wicked (2011) ; Blink-182 kanssa * Enema of the State (1999) * Take Off Your Pants and Jacket (2001) * Blink-182 (2003) * Neighborhoods (2011) * California (2016) ; Transplants kanssa * Transplants (2002) * Haunted Cities (2005) * In a Warzone (2013) ; +44 kanssa * When Your Heart Stops Beating (2006) ; TRV$DJAM kanssa * Fix Your Face (DJ mix) (2008) * Fix Your Face Vol. 2 (Coachella' 09) (DJ mix) (2009) ; the Aquabats kanssa * The Fury of The Aquabats! (1997) ; Box Car Racer kanssa * Box Car Racer (2002) ; Expensive Taste kanssa * DJ Skee Presents: Expensive Taste (2007) ; Yelawolf kanssa * Psycho White (2012) ; Asher Roth & Nottz kanssa * Rawther (2016) == Lähteet == Luokka:Yhdysvaltalaiset rumpalit Luokka:Vuonna 1975 syntyneet Luokka:Elävät henkilöt
Franky Gee

thumb|Franky Gee Francisco Alejandro Gutierrez (19. helmikuuta 1962 Havanna – 22. lokakuuta 2005 Palma de Mallorca), paremmin tunnettu taiteilijanimellään Franky Gee, oli entinen yhdysvaltalainen sotilas, josta tuli saksalaisen eurodance-duon Captain Jackin laulusolisti. Gutierrez syntyi Havannassa, josta hän lapsena muutti perheensä kanssa Miamiin. Koulun jälkeen Gutierrez värväytyi armeijaan ja hänen asemapaikakseen tuli Saksa vuonna 1988. Siellä hän kyllästyttyään armeijaan toimi aluksi sekalaisissa töissä, kuten vakuutusmyyjänä kunnes aloitti uran DJ:nä. Captain Jack -yhtye perustettiin vuonna 1995. Siinä Gutierrezin hahmo oli satiiria amerikkalaisen sotilaan ulkonäöstä ja käyttäytymisestä. Gutierrez kuoli 22. lokakuuta 2005 saatuaan aivoverenvuodon. Luokka:Yhdysvaltalaiset laulajat Luokka:Vuonna 1962 syntyneet Luokka:Vuonna 2005 kuolleet
Junkers W 34

Junkers W 34 oli vuonna 1928 käyttöön tullut saksalainen, Junkers W 33:n pohjalta kehitetty matkustaja- ja rahtikone. Siviiliversioiden lisäksi koneesta valmistettiin sotilasversiota K 43, joka suunniteltiin kevyeksi pommikoneeksi. Konetta valmistettiin vuoteen 1935 mennessä useina eri versioina yhteensä 1 791 kappaletta, valmistajina Junkersin tehtaat Saksassa ja AB Flygindustri Ruotsissa.Keskinen et al. 1995 s. 30 ==Käyttö Suomessa== Suomen ilmavoimat osti vuonna 1930 Saksasta yhden W 34 -koneen meritoimintakoneeksi, sekä Ruotsista kuusi K 43 -sotilasversiota käytettäväksi kevyenä pommikoneena. Koneiden rekisteritunnukset Suomen ilmavoimissa olivat JU-122 (W 34) sekä JU-123 – JU-128 (K 43). Keväällä 1944 ostettiin vielä viisi W 34 -konetta radiosuunnistuskoulutusta varten. Koneet olivat käytettyjä, Letovin lentokonetehtaalla Tšekkoslovakiassa peruskorjattuja, tyypiltään W 34hi. Koneille annettiin tunnukset JU-131 – JU-135. JU 123 ja JU 125 tuhoutuivat Suur-Merijoen lento-onnettomuudessa heinäkuun lopulla 1935. Jatkosodan aikana koneita käytettiin haavoittuneiden ja sairaiden kuljetuksiin sekä kaukopartioiden huoltolentoihin. Sotien jälkeen koneita käytti Rajavartiolaitos vuoteen 1950 asti. == Tekniset tiedot == == Lähteet == * === Viitteet === == Aiheesta muualla == Luokka:Saksalaiset matkustajalentokoneet Luokka:1920-luvun matkustajalentokoneet Luokka:Junkersin ilma-alukset
Maustekrassi

Maustekrassi eli maustelituyrtti (Wasabia japonica, syn. Eutrema wasabi, Cochlearia wasabi, Eutrema japonica), josta käytetään myös nimiä wasabi ja japaninpiparjuuri, on kaalin ja sinapin sukuinen kasvi, joka kasvaa luonnonvaraisena Japanissa jokien rannoilla. Se on läheistä sukua sitä paljon muistuttavalle piparjuurelle. Maustekrassia viljellään Japanissa, joka on sen suurin kuluttaja, sekä Kiinassa, Uudessa-Seelannissa ja Yhdysvalloissa. Suuri osa muiden maiden tuotannosta myydään Japaniin. Maustekrassin viljelyä on pidetty hyvin vaikeana, ja osa sadosta kerätään edelleen luonnosta. Perinteisesti maustekrassia kasvatetaan virtaavan veden huuhtomassa sorassa, matalassa vedessä tai ainakin märässä maassa.Plants for a Future Nimellä wasabi myytävä tuote on yleensä piparjuuresta valmistettua jäljitelmää,Raholan ruokasanasto ellei pakkauksessa erikseen mainita sanaa hon-wasabi, "varsinainen wasabi". == Käyttö == Maustekrassi on japanilaisen keittiön tärkeimpiä mausteita. Kasvaakseen se vaatii puhtaan, virtaavan veden, ja sitä viljellään pääasiassa Japanin pääsaaren pohjoisosissa, esimerkiksi lähellä Tonon kaupunkia, missä on erityinen kasvibiologinen laboratorio vain maustekrassin kasvatusta varten. Maustekrassin kasvaminen poimintakelpoiseksi vie puolitoista vuotta. Sen varren hyvin voimakas, polttava maku muistuttaa läheisesti piparjuurta, mutta siinä on lisäksi omintakeinen, hieno aromi. Myös lehdet maistuvat hieman polttavilta, ja niitä syödään salaattina. Maustekrassin varsi valmistetaan mausteeksi raastamalla se hyvin hienoksi tahnaksi erityisellä raastinraudalla (oroshigane) tai perinteisellä hainnahasta valmistetulla raastimella. Tahna on suojattava ilmalta, sillä se pilaa tahnan maun, minkä vuoksi se on käytettävä tuoreeltaan. Maustekrassista valmistettua tahnaa tarjotaan sushin ja sashimin kanssa, jolloin se usein sekoitetaan soijakastikkeen kanssa dippikastikkeeksi. Maustekrassin polttavan maun aiheuttavat isotiosyanaatit, jotka muistuttavat sinapin ja piparjuuren sisältämiä limakalvoja ärsyttäviä öljyjä. Suuhun pannun liian suuren maustekrassimäärän aiheuttama polttava tunne voi olla varsin tukala, mutta toisin kun voimakkaiden chilien polte, se menee nopeasti ohi. Koska aito maustekrassi on erittäin kallista, useimmiten sen asemasta käytetään vihreäksi värjättyä piparjuuritahnaa. == Lähteet == == Aiheesta muualla == *Flora of China: Eutrema wasabi *Dr. Duke's Phytochemical and Ethnobotanical Databases: Wasabia japonica *Centre for Agriculture and Biosciences International (CABI): Eutrema wasabi (Wasabi) *Gernot Katzer's Spice Pages: Wasabi (Wasabia japonica) Luokka:Ristikukkaiskasvit Luokka:Maustekasvit Luokka:Japanilainen keittiö Luokka:Seulonnan keskeiset artikkelit
Nieuport 17

Nieuport 17 oli ranskalaisen Nieuportin valmistama hävittäjälentokone, joka oli käytössä ensimmäisessä maailmansodassa.Eden 2002 s. 1016 == Taustaa == Nieuport 17 kehitettiin Nieuport 11 -koneesta. Ranskan ilmavoimat otti koneen käyttöönsä keväällä 1916. Ranskan lisäksi konetta käyttivät muun muassa Belgian, Italian, Venäjän keisarikunnan ja Britannian kuninkaalliset ilmavoimat. Saksa teki koneesta kopion, Siemens-Schukert D1:n. == Käyttö Suomessa == Suomen sisällissodassa valkoiset saivat keväällä 1918 haltuunsa kaksi entistä Venäjän ilmavoimien Nieuport 17 -konetta. Ne liitettiin Ilmavoimien vahvuuteen. Tunnuksen 1.C.452 saanut kone tuhoutui 18.5.1920, ja tunnuksen 1.D.453 saanut kone poistettiin käytöstä 5.2.1925 meillä 34 tuntia lentäneenä. Karjalan ilmailumuseossa on Nieuport 17:n replika. ==Tekniset tiedot== == Lähteet == * === Viitteet === == Aiheesta muualla == *Nieuport 17 ilmailumuseot.fi-verkkosivulla 17 Luokka:Ranskalaiset hävittäjälentokoneet Luokka:1910-luvun hävittäjälentokoneet
Pyörre

Pyörre on virtaus, johon liittyy pyörimistä jonkin akselin ympäri. Se on turbulenttinen virtaus, jonka virtaviivat ovat suljettuja. Yleiskielessä pyörre voi tarkoittaa myös mitä tahansa muuta spiraalimaisesti pyörivää liikettä. Pyörre on virtaus, jossa on pyörteisyyttä. Reitti tai polku pyörteen ympäri, tavalla tai toisella, on erilainen kiertosuunnasta riippuen, siitä nimi "rot" :: \omega = abla \times \mathit{u}, missä \mathit{u}=\mathrm{u, v, w} on virtausnopeus. == Pyörteitä == * Valtameren pyörre, akanvirta * Tornado * Hurrikaani * Kierteisgalaksi == Katso myös == *Roottori ==Aiheesta muualla== *Valtameren pyörre, Yle.fi Luokka:Virtausdynamiikka
HP-kastike

HP-kastike on Britannian Birminghamista lähtöisin oleva, Alankomaissa valmistettu ruskea maustekastike. Se tehdään mallasviinietikasta sekä hedelmistä ja mausteista, ja sitä käytetään ruokien lisäkkeenä tai patojen ja keittojen mausteena.Heinz.fi - HP kastike 255g ”HP Sauce” on rekisteröity tavaramerkki, ja muiden valmistajien vastaavat tuotteet tunnetaan Britanniassa ja muualla nimellä brown sauce. HP-kastikkeen kehitti nottinghamilainen ruokakauppias F. C. Garton, joka alkoi myydä sitä vuonna 1903. Nimen ”HP” kastike sai Englannin parlamenttitalon (Houses of Parliament) mukaan, kun Garton kuuli kastiketta tarjottavan parlamentin ravintolassa. == Lähteet == Luokka:Maustekastikkeet Luokka:Elintarvikealan tuotemerkit
Kymmensormijärjestelmä

Kymmensormijärjestelmäksi kutsutaan konekirjoitustapaa, jossa molempien käsien kaikkia sormia käytetään kirjoittamiseen. Tällöin kukin sormi vastaa tietyistä näppäimistä. Järjestelmä on tehokas tapa kirjoittaa tieto- tai kirjoituskoneella. Kymmensormijärjestelmän tuomia hyötyjä ovat kirjoitusnopeuden ja kirjoitustarkkuuden paraneminen sekä muun muassa ergonomia ja silmien rasituksen väheneminen. Eräs tärkeä etu on siinä, ettei näppäimistöä tarvitse katsoa samalla kun kirjoittaa. Järjestelmän käyttö vaatii harjoitusta, mutta perustekniikan oppii oikeanlaisilla harjoituksilla melko nopeasti. Järjestelmän käyttöä voi harjoitella muun muassa erilaisilla tietokoneohjelmilla, sekä tekstinkäsittelyn oppikirjojen avulla. Kymmensormijärjestelmäkin on muuttunut, sillä näppäinjärjestys on erilainen nykyisissä tietokoneissa kuin vanhoissa kirjoituskoneissa. == Sormien paikat QWERTY-näppäimistöllä == Suomenkielinen QWERTY-näppäimistö: Sormi Näppäimet vasen etusormi: f, g, r, t, v, b, 4, 5 vasen keskisormi: d, e, c, 3 vasen nimetön: s, w, x, 2 vasen pikkusormi: a, z, q, 1 oikea etusormi: j, h, u, y, m, n,7,6 oikea keskisormi: k, i, 8 oikea nimetön: l, o, 9 oikea pikkusormi: ö, ä, å, p, 0 peukalot: välilyönti Lihavoidut kirjaimet kuuluvat ns. perusriville. Muista, että välilyöntiä tulisi painaa aina samalla peukalolla. == Ohjeita harjoitteluun == Kymmensormijärjestelmää harjoitellessa kannattaa pyrkiä minimoimaan liikkeet. Voi esimerkiksi keskittyä siihen, että liikuttaa näppäimistöllä vain vuorossa olevaa sormea. Vaikka kirjoittaminen voi tuntua tällä tavoin aluksi hankalalta, uuden tavan opittuaan kirjoitus nopeutuu ja helpottuu. Vaikka liikkeiden minimoiminen on tärkeää, sitä ei tulisi tehdä "jäykistämällä käsiä". == Katso myös == * NäppisTaituri ==Lähteet== == Aiheesta muualla == * * Ilmainen ohjelma kymmensormijärjestelmän harjoitteluun ja lisätietoa kymmensormijärjestelmästä * Suomenkielinen ilmainen kymmensormijärjestelmän opetusohjelma * Kymmensormijärjestelmä verkkopalvelu 10fastfingers Luokka:Tekstinkäsittely Luokka:Näppäimistöt Luokka:Seulonnan keskeiset artikkelit
Jet-Ace Logan

Jim Logan, lempinimeltään "Jet-Ace" Logan, on fiktiivinen englantilainen tieteissarjakuvahahmo, Kuninkaallisten ilmavoimien avaruusjoukkojen paras lentäjä. Sarjakuva ilmestyi vuosina 1956-1974. Jet-Ace Logan on Michael Butterworthin luomus ja ensimmäinen piirtäjä oli Geoff Campion. Tunnetuin Jet- Acen piirtäjä on John Gillat, joka tunnetaan Suomessa myös sarjakuvalehdessä Buster julkaistusta sarjasta "Benny Kultajalka" (engl. Billy's Boots). Sarjakuvasankari Logan suoritti ensiesiintymisensä Comet-lehdessä (n:o 426) 15. syyskuuta 1956. Comet-lehdessä hän taisteli avaruusolioita vastaan vuoteen 1959, minkä jälkeen hänen seikkailunsa jatkui lehdessä Tiger (1959-68). Näitä sivukooltaan isoja sarjoja on julkaistu Suomessa 1970-luvulla kahdessa kirjassa nimellä Avaruuden Jättikorkeajännitys. Jet-Ace Logan -tarinoita julkaistiin myös Thriller Picture Library (TPL) –lehdessä (ensimmäisen kerran numerossa 383, "The Piebald Men", ja viimeisen kerran numerossa 450, "Flight from the Sun"). Näitä taskukirjakokoa olevia sarjakuvia on julkaistu Suomessa TV-sarja-lehdessä (Kustannus Oy Pecos Bill, 1961-1963; Sarjakustannus 1962-1963) . ja Korkeajännityksessä. Jotkut näistä tarinoista ovat Rick Randomista tunnetun Ron Turnerin piirtämiä. Vuonna 1974 ilmestynyt Avaruuden Korkeajännitys -lehti julkaisi ainoastaan näiden jo suomennettujen sarjakuvien uusintoja. Viimeisen kerran Jet-Ace Logan näyttäytyi brittiläisessä Tiger- vuosikirjassa 1974. Jet-Ace Logan -tarinoissa maailma ja ihmiskunta pelastuu monenlaisten avaruudesta tulleiden kavalien hirviöiden käsistä lentäjä-ässän nokkeluuden ansiosta. Jet-Acen uskollinen ystävä on koomista kevennystä tarjoava pullukka "Plum-Duff" Charteris. Esimiehenä on ankara majuri Cobb, jota Jet-Ace kutsuu tuttavallisesti Cobbyksi. Jet-Ace on paljon hurjapäisempi ja huonotapaisempi kuin herrasmiesetsivä Rick Random. Hän muistuttaa enemmänkin toisen maailmansodan lentäjäsankaria Dogfight Dixonia. Italialainen Kurt Caesar on piirtänyt molempia sarjoja. 2000-luvulla Jet-Ace Loganin parhaita tarinoita on julkaistu Suomessa Avaruuden Korkeajännityssarja -nimisinä taskukirjoina. == Katso myös == * Korkeajännitys * Battler Britton * Rick Random ==Lähteet== Luokka:Science fiction -sarjakuvat Logan, Jet-Ace Luokka:Korkeajännitys
Automaatti

Automaatti on kone, joka tekee itsestään sille määritellyn tehtävän. Vanhemmat automaatit toimivat mekaanisen ohjauksen avulla, nykyisin automaatteja ohjaavat usein tietokoneohjelmat. Tietojenkäsittelyteoriassa automaatteja tutkii automaattiteoria. == Esimerkkejä == * *Pysäköintiautomaatti *Myyntiautomaatit, kuten ** Näytöllinen lipunmyyntiautomaatti (esimerkiksi VR:n ja HSL:n lippuautomaatti) **Pakettiautomaatti ** Juoma-annosautomaatti ** Ruoka-automaatti ** Automaattiravintolat * Automaattivaihteisto * Konetuliaseet == Katso myös == * Robotti * Teollisuusrobotti * Mekatroniikka Luokka:Automaatio Luokka:Konetekniikka
Aaro Uusitalo

Aaro Johannes Uusitalo (23. heinäkuuta 1901 Tottijärvi – 9. maaliskuuta 1980 Helsinki) oli suomalainen poliitikko. Hän toimi Suomen Kommunistisen Puolueen (SKP) puheenjohtajana vuosina 1945–1948 Aimo Aaltosen ollessa Valpon apulaisjohtajana. Renkinä, kirvesmiehenä ja rakennuksilla työskennellyt Uusitalo liittyi SKP:hen vuonna 1925. Uusitalo oli poliittisista syistä vankilassa vuosina 1931–1935 ja 1941–1944. Hän kuului Sosialistisen Työväen ja Pienviljelijäin Vaalijärjestön valtakunnallista toimintaa johtaneeseen Helsingin vaalikomiteaan maaliskuusta 1929 alkaen. Uusitalo valittiin SKP:n keskuskomitean Helsingissä toimineen politbyroon jäseneksi vuoden 1935 puoluekokouksessa. Talvisodan jälkeen Uusitalo kuului SKP:n työkomiteaan ja sitä seuranneeseen työvaliokuntaan. Lokakuussa 1944 Uusitalo valittiin SKP:n väliaikaisen puoluetoimikunnan jäseneksi ja hän uusi paikkansa puolueen edustajakokouksissa 1945 ja 1948. Uusitalo kuului puolueen keskuskomiteaan 1960-luvulle asti ja jatkoi toimintaansa SKP:n riveissä sen jälkeenkin. Uusitalo valittiin kansanedustajaksi eduskuntavaaleissa 1945 Uudenmaan vaalipiiristä. Hän oli luottamustoimessa vain yhden kauden. Hän oli myös sotasyyllisyysoikeuden jäsen ja yksi niistä kolmesta, jotka loppuun asti äänestivät kovimpien mahdollisten rangaistusten puolesta. Muut kaksi olivat Hertta Kuusinen ja Eino Pekkala. Uusitalo kuului muun muassa Osuusliike Elannon edustajistoon, Helsingin kaupunginvaltuustoon ja Kustannusosakeyhtiö Yhteistyön hallitukseen (1944). == Lähteet == == Aiheesta muualla == * Luokka:Helsingin kaupunginvaltuutetut Luokka:SKDL:ssä vaikuttaneet henkilöt Luokka:Kansanedustajat Luokka:SKP:ssä (1918–1990) vaikuttaneet henkilöt Luokka:Suomen Kommunistisen Puolueen (1918–1990) puheenjohtajat Luokka:Uudenmaan vaalipiiri Luokka:Vuonna 1901 syntyneet Luokka:Vuonna 1980 kuolleet
Alejandro Lerner

Alejandro Lerner (s. 1957) on argentiinalainen muusikko, joka on toiminut useissa yhtyeissä ja työskennellyt mm. Luis Miguelin, Paul Ankan ja Céline Dionin kanssa. Vuonna 1977 Lerner liittyi Soluna-yhtyeeseen. Neljä vuotta myöhemmin hän perusti oman yhtyeensä, La Magian. Yhtye julkaisi albumin Alejandro Lerner y La Magia vuonna 1982, mutta hajosi seuraavana vuonna. La Magian hajottua Lerner aloitti soolouran. Vuonna 1999 julkaistiin Lernerin kokoelmalevy 20 Años. Vuonna 2002 Lerner oli mukana Santanan kappaleessa Hoy es adios, joka julkaistiin Santanan albumilla Shaman. Luokka:Argentiinalaiset muusikot Luokka:Vuonna 1957 syntyneet Luokka:Elävät henkilöt
7\. taivas

7\. taivas oli vuonna 1995 suomalainen perustettu popyhtye ja poikabändi, jonka jäseniä olivat Baker, Jocka, Samppa, Timppa ja Niko. Yhtye levytti kaksi albumia ja seitsemän singleä. Ensimmäinen albumi oli vuonna 1996 julkaistu Salaisuus. Vuonna 1998 yhtye jätti EMI Finlandin ja perusti oman levy-yhtiön About Pop Records Finland Oy:n. Yhtiön kautta 7. taivas julkaisi toisen albuminsa Marionetti, jolta julkaistiin singlenä yhtyeen tunnetuimmat kappaleet ”Mihin vain meen (7. taivaaseen)” ja ”Saippuakupla”. Yhtyeen levyjä on myyty noin 28 000 kappaletta. 7\. taivas valittiin 7 Päivää -lehden äänestyksessä Vuoden kotimaiseksi tulokkaaksi vuonna 1996. Vuoden yhtye -sarjassa sijoitus oli neljäs. Suosikin äänestyksissä yhtye oli muun muassa vuoden tulokkaista neljäs ja vuoden yhtyeistä kahdeksas (1996). Soundi-lehden äänestyksessä 7. taivas oli Vuoden kyky -sarjan 13. vuonna 1996. ==Julkaisut== ===Albumit=== * Salaisuus (1996) * Marionetti (1998) ===Singlet=== * "Salaisuus" (1996) (radiopromo) * "Salaisuus" (1996) * "Katse (kuule tyttö)" (1996) * "Maailma kuulee" (1997) * Mihin vain meen (7.taivaaseen) (1998) * "Rannalla tuulee" (1998) * "Tule taas" (1998) (promo) ===Musiikkivideot=== * "Salaisuus" * "Maailma kuulee" * "Mihin vain meen (7. taivaaseen)" Luokka:Suomalaiset popyhtyeet Luokka:Suomalaiset poikabändit
Shaman (albumi)

Shaman on Santanan vuonna 2002 julkaistu studioalbumi. Se äänitettiin vuonna 2002 ja julkaistiin 22. lokakuuta 2002. Useimmissa levyn kappaleissa on mukana myös muita artisteja. Albumilta julkaistiin singlenä kappale ”The Game of Love”, jossa on mukana Michelle Branch. Yhdysvalloissa julkaistiin singlenä myös ”Why Don’t You and I”, jossa on mukana Nickelbackin laulaja Chad Kroeger. == Kappaleluettelo == #”Adouma” #”Nothing at All” (mukana Musiq) #”The Game of Love” (mukana Michelle Branch) #”You Are My Kind” (mukana Seal) #”Amore (Sexo)” (mukana Macy Gray) #”Foo Foo” #”Victory Is Won” #”Since Supernatural” (mukana Melkie Jean & Governor Washington) #”America” (mukana P.O.D.) #”Sideways” (mukana Citizen Cope) #”Why Don't You & I” (mukana Nickelbackin Chad Kroeger) #”Feels Like Fire” (mukana Dido) #”Aye Aye Aye” #”Hoy Es Adios” (mukana Alejandro Lerner) #”One of These Days” (mukana Ozomatli) #”Novus” (mukana Plácido Domingo) === ”Why Don’t You and I” === Kappaleen kirjoitti ja lauloi albumille Chad Kroeger (vuonna 2002), mutta hän ei voinut tuolloin olla mukana promotoimassa laulua, koska hänen managerinsa mukaan se olisi häirinnyt liikaa Chadin yhtyeen Nickelbackin samana vuonna julkaistavaa uutta albumia. Chad päätti ehdottaa The Calling -yhtyeen solisti Alex Bandia Santanalle, ja niin kappale lopulta julkaistiin singlenä Alexin laulamana, pääsi radiosoittoon ja siitä tehtiin kesäinen musiikkivideo vuonna 2003. Luokka:Vuoden 2002 albumit Luokka:Santanan albumit
Artabazos

Artabazos (noin 389-325 eaa.) oli persialainen aristokraatti, joka oli Hellespontin Fryygian satraappi. Hän oli sukua Farnakekselle joka oli Dareios I:n tärkeimpiä ministereitä. Vuonna 367 eaa. alkoivat useat Vähän-Aasian satraapeista kapinoida Artakserkses II:a vastaan, heidän joukossan Artabazoksen vanhempi veli Ariobarzanes, joka tuolloin oli Hellespontin Fryygian satraappi. Kapinan kukistumisen jälkeen Artabazos nimitettiin veljensä seuraajaksi. Artaksserkses II:n kuoleman jälkeen Artabazos kapinoi vuorostaan vuonna 358 eaa. Artabazos sai aluksi apua Ateenalta, mutta Artakserkses III sai ateenalaiset luopumaan aikestaan. Artabazoksen palveluksessa oli myös kaksi rhodoslaista, Mentor ja Memnon. Artabazos oli antanut Mentorille vaimoksi oman tyttärensä Barsinen. Lopulta Artakserkses kukisti Artabazoksen ja tämän oli paettava Makedoniaan kuningas Filippos II:n hoviin. Hänen mukanaan maanpakoon seurasi myös Memnon. Artakserkses armahti kuitenkin Mentorin ja tämän avulla Artabazos sai palata Persiaan vuonna 342 eaa. Kun Mentor kuoli vuonna 340 eaa. meni Barsine naimisiin Memnonin kanssa. Artabazos hävisi tämän jälkeen lähteistä siihen asti kun hän antautui Aleksanteri Suurelle sen jälkeen kun Bessos tappoi Dareios III:n. Voimme olettaa että Artabazos kannatti Dareiosta kun tämä kaappasi vallan vuonna 336 eaa. Artabazoksesta tuli eräs Aleksanterin tärkeimmistä persialaisista neuvonantajista. Aleksanteri palkitsi Artabazoksen nimittämällä tämän Baktrian satraapiksi. Vuonna 327 eaa. Artabazos pyysi eroa virastaan korkean ikänsä vuoksi. Hänen poikansa palvelivat jatkossakin Aleksanteri Suurta ja tämän seuraajia. Kaksi Artabazosin tyttäristä meni naimisiin Aleksanterin upseerien kanssa. == Lapsia == * Farnabazos * Barsine, Mentorin ja Memnonin vaimo. Aleksanteri Suuren rakastajatar. * Kofen * Arsames * Ariobarnazes * Artakama, Ptolemaios I:n vaimo * Artonis, Eumenesin vaimo Luokka:Satraapit
Deep Turtle

Deep Turtle oli porilainen punk-trio. Yhtye oli aktiivinen vuosina 1990–1996 ja 2002–2004. Deep Turtle oli ensimmäinen suomalainen yhtye, joka kutsuttiin vuonna 1994 osallistumaan BBC:n John Peel Sessioihin. Yhtyeen tunnusmerkiksi nousi poukkoileva jazzcore, jossa yhtye yhdisteli hardcore punkin energiaa ja intensiteettiä tiukkaan tekniseen soitantaan. Soitossa oli vaikutteita myös latinalaisista tyyleistä elävine rytmeineen ja kitarakuljetuksineen. Yhtye nautti arvostusta erittäin hyvänä livebändinä ja parhaimmillaan sen keikat olivat loistavia dynamiikan, äänen ja energian purkauksia. Yhtye on itse käyttänyt musiikistaan myös termiä mambo punk. ==Kokoonpano== *Pentti Dassum – kitara, laulu *Tapio Laxström – basso *Mikko Saaristo – rummut ja lyömäsoittimet (ent. Erjossaari) ==Diskografia== ;Studioalbumit *There’s a Vomitsprinkler in My Liverriver (1994) ;Kokoelma-albumit *Rip-Off Dokumento (1996) ;Singlet ja EP-levyt *Deep Turtle (1991) *Snakefish (1992) *Satanus Uranus Tetanus (1993) *Me / Ghoti (1993, split-EP Uhrilampaiden kanssa) *Riva! (1993) *John Peel Session (1995) *Tungo (1995) *Flutina (1996) *Tutina! (2002) *Turkele! (2003) *VT/DT (2003, split-EP Valse Tristen kanssa) Luokka:Suomalaiset punkyhtyeet
MapleStory

MapleStory on korealaisen Wizet-yhtiön kehittämä, vuonna 2003 julkaistu massiivinen monen pelaajan verkkoroolipeli. Peli julkaistiin Pohjois- Amerikassa toukokuussa 2005. Peli on ilmainen, mutta siinä voi tehdä ostoja hahmoaan varten pelin sisäisessä kaupassa.https://www.ign.com/articles/2009/07/30/nexon-america-releases-new- maplestory-update-featuring-the-cygnus-knights == Pelaaminen == Pelissä on neljä hahmoluokkaa, jotka ovat varas, soturi, jousimies ja maagi. Pelaajat voivat muodostaa kiltoja, joissa tutkivat pelin vankityrmiä ja taistelevat hirviöitä vastaan. == Juoni == Ennen pelin tapahtumia kuusi sankaria (Mercedes, Aran, Phantom, Luminous, Freud ja Shade) voittivat ja vangitsivat pelin päävastustajan Black Magen. Keisarinna Cygnus pelkäsi, että Black Mage palaisi vielä takaisin, joten hän perusti Cygnus Knights -ritarikunnan estämään tämän. Black Magen apurit (Black Wings) onnistuivat kuitenkin heikentämään mustan maagin sinettiä. Samalla kun Black Magen sinetti heikkeni, viisi kuudesta sankarista palasi takaisin maailmaan heikennetyssä tilassa. Pelaajan hahmo aloittaa tehtävän, jonka tarkoituksena on korjata sinetti ja estää Mustan maagin palaaminen. == Lähteet == == Aiheesta muualla == * * Pelin portaali Luokka:MMORPG-pelit Luokka:Nexon Luokka:Ilmaispelit Luokka:Vuoden 2003 videopelit
Plácido Domingo

Plácido Domingo (s. 21. tammikuuta 1941 Madrid, Espanja) on espanjalainen oopperalaulaja, äänialaltaan tenori. Hän aloitti uransa baritonina, mutta teki aktiiviuransa tenorina. Hän on eläkkeelle jäätyään jälleen esiintynyt baritonirooleissa. Domingo on laulanut muun muassa ranskan-, saksan- ja italiankielisiä oopperoita. Hän on opiskellut orkesterinjohtoa ja työskennellyt kapellimestarina. Domingo syntyi Madridissa, mutta muutti lapsena Meksikoon, jossa hän alkoi opiskella pianon soittoa ja orkesterinjohtamista. Hän esiintyi ensimmäistä kertaa oopperalaulajana vuonna 1959 Giuseppe Verdin oopperassa Rigoletto, ja 1961 hän sai laulaa pääroolin Verdin oopperassa La Traviata. Yksi Domingon tunnetuimmista rooleista on Verdin Otellon nimirooli. Domingo toimi vuodesta 1996 Washingtonin oopperan johtajana eikä tehnyt enää vuonna 2011 sopimusta uudelle kaudelle. Domingo esiintyi yhteiskonserteissa Luciano Pavarottin ja José Carreraksen kanssa Kolme tenoria -nimellä 1990-luvulla ja 2000-luvun alussa. Domingo palkittiin 20. helmikuuta 2009 ruotsalaisella miljoonan dollarin arvoisella Birgit Nilsson -palkinnolla. Domingo on myöhemmällä urallaan toiminut myös kapellimestarina. Domingolta poistettiin vuonna 2010 paksusuolen syöpä.Placido Domingo has colon cancer surgery == Lähteet == == Aiheesta muualla== * Plácido Domingo -verkkosivusto. * Ylen Elävä arkisto: Plácido Domingon haastattelu Luokka:Espanjalaiset oopperalaulajat Luokka:Tenorit Luokka:Espanjalaiset kapellimestarit Luokka:Hollywood Walk of Fame Luokka:Grammy-palkinnon saajat Luokka:Vuonna 1941 syntyneet Luokka:Elävät henkilöt
Brian Bennett

Brian Bennett (s. 9. helmikuuta 1940 Lontoo) on brittiläinen muusikko, joka tunnetaan parhaiten The Shadowsin nykyisenä rumpalina. Bennett liittyi The Shadowsiin lokakuussa 1961 Tony Meehanin tilalle. Hän soittaa myös kosketinsoittimia eri yhtyeissä. Lisäksi hän on toiminut tuottajana ja tehnyt musiikkia moniin brittiläisiin televisiosarjoihin, esimerkiksi Ruth Rendellin murhamysteereihin. == Aiheesta muualla == * Viralliset kotisivut Luokka:Brittiläiset pianistit Luokka:Brittiläiset rumpalit Luokka:Vuonna 1940 syntyneet Luokka:Elävät henkilöt
Maksapaise

Maksapaise (abscessus hepatis) on maksassa sijaitseva märkäpesäke. Arviolta 8–15 ihmistä 100 000:sta saa joskus elämässään maksapaiseen. Maksapaise johtaa joskus kuolemaan, mutta se voidaan hoitaa muun muassa leikkauksella. Maksapaiseen syitä ei juuri tunneta, mutta diabeetikoilla on muita suurempi riski saada sellainen. Sairauden oireita ovat kuume, kipu ja joskus painon väheneminen. == Aiheesta muualla == *Hepatic abscess (englanninkielinen) *Pyogenic hepatic abscesses (englanninkielinen) Luokka:Tulehdukset Luokka:Maksan sairaudet
Hepatomegalia

Hepatomegalia tarkoittaa maksan suurenemista. Sen yleisin aiheuttaja on rasvamaksa. Rasvamaksassa maksaan kertyy rasvaa ja sen paino voi nousta normaalista 1–1,4 kilogrammasta jopa 4–6 kilogrammaan. Rasvamaksan yleisimmät syyt ovat alkoholi, ylipaino ja diabetes. Hepatosplenomegaliasta kärsivällä myös perna on epätavallisen suuri.Gastrolab: Maha-Suoli-Sanakirja == Lähteet == Luokka:Oireet Luokka:Maksan sairaudet
Tony Meehan

Tony Meehan (2. maaliskuuta 1943, Hampstead, Suur-Lontoo – 28. marraskuuta 2005) oli brittiläinen muusikko. Hän oli mukana perustamassa The Shadows -yhtyettä ja oli sen alkuperäinen rumpali vuosina 1958-1961. Myöhemmin hän soitti The Shadowsin keikoilla satunnaisesti vierailevana jäsenenä. Luokka:Brittiläiset rumpalit Luokka:Vuonna 1943 syntyneet Luokka:Vuonna 2005 kuolleet
Whatever (Oasiksen kappale)

Whatever on rock-yhtye Oasiksen kappale ja single/EP, joka julkaistiin 18. joulukuuta 1994. Single julkaistiin joulumarkkinoille, nousi saman tien Ison- Britannian single-listan sijalle 3 ja oli yhtyeen ensimmäinen top-5 single. Whatever-kappaletta ei ole millään Oasis-albumilla, vaan se on julkaistu ainoastaan singlenä, mutta se on silti tunnettu. Sitä on myyty kotimaassaan Isossa-Britanniassa yli 710 000 kappaletta. Jouset kappaleella soittaa London Session Orchestra. Singlen b-puolia ovat "(It's Good) To Be Free" ja "Half The World Away", jotka ovat The Masterplan -b-puolikokoelmalla, sekä "Slide Away", joka on poimittu Definitely Maybe -albumilta. == Kappaleet == Kaikki kappaleet kirjoittanut Noel Gallagher, ellei toisin mainita. * CD CRESCD 195 # "Whatever" – 6:21 # "(It's Good) To Be Free" – 4:18 # "Half The World Away" – 4:25 # "Slide Away" – 6:31 * 7" CRE 195 # "Whatever"– 6:21 # "(It's Good) To Be Free" – 4:18 * 12" CRE 195T # "Whatever" – 6:21 # "(It's Good) To Be Free" – 4:18 # "Slide Away" – 6:31 * Kasetti CRECS 195 # "Whatever" – 6:21 # "(It's Good) To Be Free" – 4:18 * Japani EP ESCA 6127 # "Whatever" # "(It's Good) to Be Free" # "Fade Away" # "Listen Up" # "Half the World Away" # "I Am the Walrus" (Lennon / McCartney) ==Aiheesta muualla== * Oasis - Whatever (Official Video) YouTubessa Luokka:Oasiksen kappaleet Luokka:Vuoden 1994 kappaleet
Marie Bonaparte

Prinsessa Marie Bonaparte (2. heinäkuuta 1882 Saint-Cloud – 21. syyskuuta 1962 Saint-Tropez, Ranska) oli ranskalainen psykoanalyytikko ja Sigmund Freudin läheinen ystävä. Marie Bonaparte auttoi Freudin perhettä pakenemaan Itävallasta Lontooseen natsivallan alta. Hän yritti myös saada Freudille Nobel-palkinnon, siinä kuitenkaan onnistumatta. Bonapartella ei ollut lääketieteellistä koulutusta. Hän organisoi ryhmiä, joissa tehtiin "epälääketieteellistä" psykoanalyysia. Häntä itseään kiinnostivat seksuaalisuuteen liittyvät aiheet. Hän myös käänsi Freudin esseitä ja kirjeenvaihtoa ranskaksi. Marie Bonaparte oli Napoleon Bonaparten sukulainen: Hänen isänsä Roland Bonaparte (1859–1924) oli ranskalaista aatelisukua. Hänen isoisänsä Pierre Napoleon Bonaparte oli Napoleonin veljen Lucien Bonaparten poika. Marie Bonaparten äiti Marie-Félix Blanc (1859–1882) oli varakkaan kiinteistövälittäjän ja sijoittajan François Blancin tytär. Tällä oli kiinteistöjä muun muassa Monte Carlossa. Marie Bonaparte avioitui 21. marraskuuta 1907 Pariisissa Kreikan prinssin Yrjön kanssa, joka oli Yrjö I:n poika. Heille syntyi kaksi lasta. 1920-luvulla Marie Bonaparte kävi Sigmund Freudin vastaanotolla useita kertoja hakemassa apua frigiditeettiin. Hoito oli ilmeisen tehokasta, koska Marie Bonapartella on myöhemmin suhde Freudin oppilaan Rudolf Loewensteinin ja Ranskan pääministerin Aristide Briandin kanssa. Vuonna 1938 natsi-Saksa miehitti Itävallan (Anschluss). Freudin juutalainen tausta oli aina ollut hänelle samantekevä, mutta nyt se tuli väistämättä esille kun natsit vaativat Freudia lopettamaan psykoanalyysin tutkimisen. Freudin kirjoja oli poltettu Saksassa, koska ne olivat natsien mukaan vaaraksi ihmiskunnan tieteelle. Vaikutusvaltansa turvin Marie Bonaparte auttoi Freudin perhettä pakenemaan Itävallasta maksamalla vaaditun maksun viranomaisille, ja 4. heinäkuuta 1938 Freud matkusti perheineen Ranskaan. Sieltä matka jatkui Pariisin kautta Lontooseen, jossa Freud kuoli vuoden kuluttua syöpään. Marie Bonaparte jatkoi psykoanalyysin harjoittamista Ranskassa Freudin kuoleman jälkeen. Hän kuoli leukemiaan Saint-Tropez’ssa vuonna 1962. Hänen ruumiinsa poltettiin Marseillessa ja tuhkat siroteltiin hänen puolisonsa Kreikan ja Tanskan prinssin Yrjön haudan viereen Ateenaan. == Lähteet == ==Aiheesta muualla== Luokka:Bonaparten suku Luokka:Psykoanalyytikot Luokka:Ranskalaiset henkilöt Luokka:Prinsessat Luokka:Vuonna 1882 syntyneet Luokka:Vuonna 1962 kuolleet
Jet Harris

Terence ”Jet” Harris (6. heinäkuuta 1939 Kingsbury, Lontoo, Britannia – 18. maaliskuuta 2011 Bembridge, Isle of Wight, Britannia) oli brittiläinen muusikko. Harris oli The Shadows -yhtyeen alkuperäinen basisti, kuului yhtyeeseen vuosina 1958–1962. Yhtye oli Cliff Richardin taustayhtye hänen aloittaessa uraansa 1950-luvun lopulla. Nimen The Shadows keksi Harris. Harrisin ajan listamenestyksiä oli "Livin' Doll". The Shadowsin omia instrumentaalisinglejä olivat muun muassa "Apache", "FBI" ja "Kon-Tiki". Harrisin tavaramerkki olivat Fenderin neli- ja kuusikieliset soittimet. Häntä pidetään basson roolin uranuurtajana aikansa eurooppalaisissa kitarayhtyeissä, hänen ansiostaan bassosta tuli myös solistinen soitin. Osasyynä eroon The Shadowsista sanotaan olleen kolmiodraama, jossa osallisina olivat Harris, tämän vaimo ja Cliff Richard. The Shadowsin jälkeen Harris soitti eri kokoonpanoissa ja julkaisi soololevyjä. Hän raitistui 1990-luvulla, ja raitistumisella sanotaan olleen myönteinen vaikutus uran kehittymiselle. == Lähteet == == Aiheesta muualla == * Viralliset kotisivut Luokka:Englantilaiset basistit Luokka:Vuonna 1939 syntyneet Luokka:Vuonna 2011 kuolleet
John Rostill

John Rostill (16. kesäkuuta 1942 – 20. lokakuuta 1973) oli brittiläinen basisti, joka tuli tunnetuksi The Shadows –instrumentaaliyhtyeessä. Hän liittyi yhtyeeseen vuonna 1963. Yhtyeen basisteina olivat aikaisemmin toimineet Jet Harris ja Brian Locking. Rostillin tyyli oli näistä poikkeava, sillä hän soitti hiukan synkopoiden – silloin kun se ei häirinnyt perussoittoa. Rostillin suosikkisoitin oli Fender Jazz –basso, mutta koska Shadowsilla oli sopimus Burns-kitaramerkin kanssa, Rostillkin sai soitettavakseen valkoisen yhtyeen nimikkobasson Burns Shadows. The Shadowsin lopetettua ensimmäisen kerran toimintansa joulukuussa 1968 John Rostill siirtyi Tom Jonesin taustayhtyeeseen. Hän alkoi myös kirjoittaa lauluja, joiden tunnetuimpia levyttäjiä olivat Elvis Presley ja Olivia Newton-John. Rostill kuoli tapaturmaisesti 31-vuotiaana vuonna 1973. Hän oli työskentelemässä kotistudiossaan saadessaan kuolettavan sähköiskun hieman epäselvissä olosuhteissa. == Lähteet == * YLE Radio Suomi, Nuotin vieressä, 16. kesäkuuta 2010, toim. Heimo Holopainen. * Luokka:Brittiläiset basistit Luokka:Vuonna 1942 syntyneet Luokka:Vuonna 1973 kuolleet
Brian Locking

Brian Locking (22. joulukuuta 1938 – 8. lokakuuta 2020) oli brittiläinen muusikko. Hän toimi The Shadowsin basistina vuosina 1962–1963. Hän liittyi yhtyeeseen alkuperäisen basistin Jet Harrisin tilalle. The Shadowsin jälkeen Locking on soittanut eri kokoonpanoissa. ==Lähteet== Luokka:Brittiläiset basistit Luokka:Vuonna 1938 syntyneet Luokka:Vuonna 2020 kuolleet
Roll with It

Roll with It on rock-yhtye Oasiksen kappale ja single, joka julkaistiin 14. elokuuta 1995. Single julkaistiin samana päivänä Blur-yhtyeen Country House -singlen kanssa. Brittimedia asetti ne vastakkain; puhuttiin singlejen taistosta, jota verrattiin 1960-luvun The Beatlesin ja The Rolling Stonesin väliseen kilpailuun. Noel Gallagher kommentoi tilannetta seuraavasti: ”Lehdet kirjoittavat että Blur on kuin Beatles, ja Oasis puolestaan Rolling Stones, vitut, me olemme sekä Beatles että Stones, Blur on kuin joku vitun Monkees.” Oasis hävisi singlesodan ja päätyi Britannian singlelistan sijalle 2 Country Housen ollessa ykkönen. Myöhemmin tätä on selitetty muun muassa Roll with Itin punnan kalliimmalla hinnalla. Singleä on myyty Britanniassa 570 000 kappaletta. Singlen b-puolia ovat ”It’s Better People”, ”Rockin Chair” ja ”Live Forever (Live)”. Myöhemmin Noel Gallagher on sanonut, ettei voi sietää kappaletta jälkeenpäin kuunneltuna eikä ymmärrä sen silloista merkitystä. == Kappaleet == Kaikki kappaleet kirjoittanut Noel Gallagher, ellei toisin mainita. *CD CRESCD 212 #”Roll with It” - 4:00 #”It’s Better People” - 3:59 #”Rockin’ Chair” - 4:36 #”Live Forever” (Live at Glastonbury ’95) - 4:40 *7″ CRE 212 #”Roll with It” - 4:00 #”It’s Better People” - 3:59 *12″ CRE 212T #”Roll with It” - 4:00 #”It’s Better People” - 3:59 #”Rockin’ Chair” - 4:36 *Kasetti CRECS 212 #”Roll with It” - 4:00 #”It’s Better People” - 3:59 == Lähteet == ==Aiheesta muualla== * Oasis - Roll With It (Official Video) YouTubessa Luokka:Oasiksen kappaleet Luokka:Vuoden 1995 kappaleet